लो फ्लोर : एक यात्री और 13 ड्राइवर-कंडक्टरों पर जुर्माना
लो-फ्लोर बसों की खामियां की जांच के लिए बीसीएलएल के एक दल ने विभिन्न रूटों पर पहुंचकर जांच अभियान चलाया। इस दौरान बीसीएलएल के डायरेक्टर केवल मिश्रा ने टीआर-4 रूट की बस में सवार हुए। पहुंचते ही कंडक्टर से पूछा यात्रियों को टिकट क्यों नहीं दिया। इस पर कंडक्टर ने कहा कि अभी यात्री सवार हुए हैं। जब यात्री से बात की गई तो पता चला कि वह टीटी नगर से बैठा है। इस पर 200 रुपए कंडक्टर पर जुर्माना लगाया गया। करीब 10 बसों की जांच में 13 ड्राइवर-कंडक्टर पर 200 रुपए जुर्माना लगाया गया। बीसीएलएल के जनसंपर्क अधिकारी संजय सोनी का कहना है कि बसों की जांच में जो भी गड़बड़ी मिली हैं। उसके लिए नोटिस जारी कर कमियां पूरी करने के कहा गया है।
कंडक्टर दे रहे सादी रसीद
इधर, एस आर- 8 बस से रोजाना बोर्ड ऑफिस से कोलार आने- जाने वाले राजीव कुमार ने शिकायत की है कि 14 रुपए किराया देने पर कंडक्टर मशीन से निकाल कर एक सादी रसीद दे रहे हैं। यह क्रम पिछले कई दिनों से चल रहा है। मंगलवार को रात आठ बजे जब वे बोर्ड ऑफिस से बैठे तब भी उन्हें सादी रसीद पकड़ा दी गई।
hin_Deva hin_Deva mag_Deva hin_Deva